хуморески за Англия
В продължение на три години млад английски адвокат прекарвал отпуските си в малка странноприемница в провинциалното сърце на Англия. При последното си гостуване там, той дори завързал любовна връзка с дъщерята на съдържателя. Предвкусвайки вълнуващите дни, които го очаквали, адвокатът отново затътрил енергично куфара си по стълбището на странноприемницата, когато изведнъж се заковал на място. Там на площадката стояла любимата му с невръстно дете на ръце.
- Хелън, защо не ми писа, когато разбра, че си бременна? Щях веднага да дойда, можехме да се оженим и детето щеше да носи моето име.
- Знаеш ли! - казало момичето.
- Когато близките ми разбраха за моето състояние, разговаряхме цяла нощ на дълго и на широко и в крайна сметка решихме, че е по-добре да имаме копеле в семейството, отколкото адвокат!